
ДО

ОБЩИНСКИ СЪВЕТ- АРДИНО

Д О К Л А Д Н А   З А П И С К А

от инж. Изет Изет Шабан- Кмет на община Ардино, област Кърджали

ОТНОСНО: Кандидатстване на община Ардино пред Фонд Социална закрила” към МТСП с проект „Закупуване на нов пътнически автомобил за нуждите на социалните услуги „Център за настаняване от семеен тип за пълнолетни лица с умствена изостаналост” и „Дневен център за пълнолетни лица с увреждания“ в гр. Ардино, община Ардино”.


УВАЖАЕМИ ДАМИ И ГОСПОДА,


Фонд „Социална закрила” (ФСЗ) като второстепенен разпоредител с бюджет към Министерството на труда и социалната политика, на основание на Методика за разпределение на средства по фонд „Социална закрила” обявява прием на проектни предложения по Компонент 1 „Придобиване на дълготрайни активи, текущо поддържане на материалната база и изграждане на нова, реконструкция и модернизация на съществуващата материална база за предоставяне на социални услуги”.
Допустимите дейности по Компонент 1 са:

· За закупуване на оборудване и/или обзавеждане;

· За строително-монтажни/ремонтни дейности;
· За закупуване на нов неупотребяван пътнически автомобил (лек, миниван, микробус).

Финансовата рамка на всяко проектно предложение по Компонент 1 е, както следва:

1. За реализиране на проекти за оборудване и обзавеждане на материалната база за предоставяне на социални услуги:

· Финансиране от ФСЗ – до 45 000 лв. с ДДС;

· Съфинансиране от кандидата – най-малко 10% от общия бюджет за проектното предложение.

2. За реализиране на проекти за строително-монтажни/ремонтни работи на материалната база за предоставяне на социални услуги:

· Финансиране от ФСЗ – до 72 000 лв. с ДДС;

· Съфинансиране от кандидата – най-малко 10% от общия бюджет за проектното предложение.

3. За реализиране на проекти за закупуване на пътнически автомобил:

· Финансиране от ФСЗ – до 45 000 лв. с ДДС;

· Съфинансиране от кандидата – най-малко 10% от общия бюджет за проектното предложение.


Кандидат, който е получил финансиране от Фонд „Социална закрила“ по Компонент 1 в периода 2022 г. – 2023 г. може да кандидатства само с различен по вид проект за друг вид дейност (Напр. Кандидат, получил финансиране през предходната година за СМР, може да кандидатства през настоящата година за оборудване и/или обзавеждане, или за закупуване на нов неупотребяван пътнически автомобил).


В тази връзка, тъй като община Ардино през 2023 г. получи финансиране от фонда за строително-ремонтни работи на материалната база на Центъра за настаняване от семеен тип за пълнолетни лица с умствена изостаналост, през настоящата година възнамерява да внесе проектно предложение по Компонент 1 за закупуване на нов неупотребяван пътнически автомобил. 

Общата стойност на проекта ще бъде в размер на 92 000 лв. с включен ДДС, като община Ардино ще предостави съфинансиране от своя страна в размер на 47 840,00 лв., представляващи 52% от общата стойност.
Предвид гореизложеното предлагам Общински съвет- Ардино да вземе следните

РЕШЕНИЯ:

1. На основание чл. 21, ал.1, т.6 и чл.21, ал.2 от ЗМСМА дава съгласие Кмета на общината да кандидатства с проект „Закупуване на нов пътнически автомобил за нуждите на социалните услуги „Център за настаняване от семеен тип за пълнолетни лица с умствена изостаналост” и „Дневен център за пълнолетни лица с увреждания“ в гр. Ардино, община Ардино” пред Фонд „Социална закрила” към МТСП по Компонент 1 „Придобиване на дълготрайни активи, текущо поддържане на материалната база и изграждане на нова, реконструкция и модернизация на съществуващата материална база за предоставяне на социални услуги”. 

2. Възлага на Кмета на общината да се изготвят и внесат необходимите документи по проект „Закупуване на нов пътнически автомобил за нуждите на социалните услуги „Център за настаняване от семеен тип за пълнолетни лица с умствена изостаналост” и „Дневен център за пълнолетни лица с увреждания“ в гр. Ардино, община Ардино” и да се предвидят средства от бюджета на общината в размер на 52 % от общата стойност за съфинансиране на проекта.
3. Съгласно изискванията на Фонд „Социална закрила“ дава съгласие да бъде заплатена цялата сума при доставката на автомобила.
ВНЕСЪЛ:

инж. ИЗЕТ ШАБАН
Кмет на община Ардино
Република България, област Кърджали  

гр. Ардино, ул.”Бели брези” № 31

тел. +3651 4238;   факс +3651 4568
e-mail: ardino@abv.bg
